钦定古今图书集成/方舆汇编/职方典/第1489卷 > 《迁学宫记》晁必登
## 钦定古今图书集成/方舆汇编/职方典/第1489卷 > 《迁学宫记》晁必登

惟天下学宫必庙像。夫子堂起《明伦》授受诵说之所，
其堂乎！以圣贤为师，欲朝夕仰观以为依归者，庙之
所以作也。故堂与庙，高檐梁栋，相依并峙，天下无异
制焉。澂江儒学在金莲山巅，山去阛阓，高数百尺，远
望之，宫墙丹雘，堂宇翚翼。自上而窥，一览百里，湖光
山色，汪洋掩映，有凭虚御空之势，师生相与从事于
斯也。其往登登焉，其返翩翩焉，仆仆于卯酉之间。或
惮难即私家，习业而学为虚设，人病之，莫能为谋。先
是，府治在其左，高与之并。前吏于兹者，亦以返复之
迂，迁治于山之半。地亢风厉，弗利于居。今守闽之连
城童氏玺谋再徙治，得郡东普照寺，卜之吉，易寺为
之。于旧治址则念曰“学宫”，人病之，兹“其可图。”遂即其
址，损高而趋于卑，以改厅为堂，再运斧斤，施黝垩而
一新之。后为讲堂，经始于正德戊寅冬，落成于庚辰
季春。自是下堂得平地，出门即坦途，衿袍来游，喜形
于色。旧堂亦不废之，改前为仰山书院，后为仰山祠，
以祀乡贤名宦。惟大成殿巍然故存，堂与庙遂相去
百尺，高下悬矣。虽然，“庙处于高，有高山仰止之义焉；
堂处于卑，有礼卑法地”之义焉。亦足以寓道体而益
进修，不妨其为迁之善也。曩余谪倅兹郡，比其再临，

事，以诏诸后人，非予之分乎？按元至元十九年夏四
月，命云南诸路皆建学以祀先圣。澂之有学始此。我
朝洪武十四年取云南，明年建置诸司，设学校。宣德
庚戌，学修于知府白永年辈；正统七年，又修于知府
王彦，至今复有兹役。盖自有学以来，修者不数人。乃
知留心教化者，其亦相望希阔耶？为有司而不知崇
学校以兴教化，是之谓俗吏守之所举，其“贤于人远
矣。”呜呼！不以学校为急务者，有司之责也；有美学宫
而不能藏修以待用者，非诸生之责乎？凡学宫之修，
非直事粉饰以求美观而已，将以造就人才，兴道致
治，国家之所以立法，有司之所以趋令，胥不出此。今
日被其教养者，必博学强记，以尽致知穷理之功；躬
行实践，以求修身体道之效，穷可以潜淑一乡，达可
以兼善天下。若群居嬉戏，德不加修，学不知讲，则非
良有司修学之意，予之望于诸生者安在也？《记》斯学
也，凡与有其责者，庶几有警于斯文。正德十年四月。